Държавен вестник, бр. 37, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  37
МИНИСТЕРСТВО
НА ОКОЛНАТА СРЕДА
И ВОДИТЕ
ПРОТОКОЛ 
за Регистрите за изпускане и пренос на за­
мърсители към Конвенцията за достъпа до 
информация, участието на обществеността в 
процеса на вземането на решения и достъпа 
до правосъдие по въпроси на околната среда
(Ратифициран със закон, приет от 41-ото На­
родно събрание на 18 декември 2009 г. В сила 
за Република България от 15 април 2010 г.)
Страните по този протокол,
Припомняйки член 5, параграф 9 и член 
10, параграф 2 от Конвенцията за достъпа до 
информация, участието на обществеността в 
процеса на вземането на решения и достъпа 
до правосъдие по въпроси на околната среда 
от 1998 г. (Конвенцията от Орхус),
Приемайки, че регистрите за изпускане и пре­
нос на замърсители предоставят важен механизъм 
за увеличаване на корпоративната отговорност, 
за намаляване на замърсяването и подпомагане 
на устойчивото развитие, както е заявено в Де­
кларацията от Лука, приета на първата среща 
на страните по Конвенцията от Орхус, 
Съблюдавайки принцип 10 на Декларацията 
от Рио де Жанейро от 1992 г. за околната среда 
и развитието, 
Съблюдавайки още принципите и поетите 
ангажименти на Конференцията по околната 
среда и развитието на Обединените нации от 
1992 г. и по-специално на разпоредбите на глава 
19 от Програма 21,
Вземайки под внимание Програмата за по-
нататъшно прилагане на Програма 21, приета 
от Общото събрание на Обединените нации 
на деветнадесетата специална сесия от 1997 г., 
която призовава за увеличаване на национал­
ния капацитет и възможности за събиране, 
обработка и разпространение на информация 
с цел чрез подходящи средства да се улесни 
общественият достъп до информация за гло­
балните екологични проблеми, 
Съблюдавайки Плана за прилагане от сре­
щата на високо равнище за устойчиво развитие 
през 2002 г., в който се насърчава разработва­
нето на съгласувана, комплексна информация 
за химикалите, например чрез национални 
регистри за изпускане и пренос на замърсители, 
Вземайки предвид работата на Междупра­
вителствения форум за химическа безопасност 
и по-специално Декларацията за химическата 
безопасност от Бахая от 2000 г., Приоритетите 
за действие след 2000 г. и Плана за действие 
по регистри за изпускане и пренос на замър­
сители/инвентаризация на емисиите,
Вземайки предвид още дейностите, предпри­
ети в рамките на Междуорганизационната про­
грама за безопасно управление на химикалите,
Вземайки предвид освен това работата на 
Организацията за икономическо сътрудничест­
во и развитие и по-специално Препоръката 
на Съвета относно създаването на регистри 
за изпускане и пренос на замърсители, в ко­
ято Съветът приканва държавите членки да 
създадат и предоставят за обществен достъп 
национални регистри за изпускане и пренос 
на замърсители,
Желаейки да осигурят система, позволява­
ща на всеки човек от сегашните и бъдещите 
поколения да живее в подходяща за здравето 
и благосъстоянието му околна среда, като га­
рантират развитието на общественодостъпни 
информационни системи в областта на окол­
ната среда,
Желаейки също да осигурят интегрирането 
в тези системи на принципите, допринасящи 
за устойчиво развитие, като предохранителния 
подход, предвиден в принцип 15 на Деклара­
цията от Рио де Жанейро за околната среда и 
развитието (1992 г.),
Съзнавайки връзката между подходящите 
информационни системи и упражняването на 
правата, предвидени в Конвенцията от Орхус, 
Отбелязвайки необходимостта от сътрудни­
чество с други международни инициативи във 
връзка със замърсителите и отпадъците, вклю­
чително Стокхолмската конвенция от 2001 г.
относно устойчивите органични замърсители и 
Базелската конвенция от 1989 г. за контрола на 
трансграничното движение на опасни отпадъци 
и тяхното обезвреждане,
Съзнавайки, че целите на интегрирания 
подход за максимално намаляване на замър­
сяването и количеството отпадъци вследствие 
експлоатацията на промишлени инсталации и 
от други източници са свързани с достигане на 
висока степен на опазване на околната среда 
като цяло, с напредък към устойчиво и еко­
логосъобразно развитие и с опазване здравето 
на сегашните и бъдещите поколения, 
Убедени в стойността на регистрите за 
изпускане и пренос на замърсители като фи­
нансово изгоден инструмент за насърчаване 
на дейностите, съобразени с опазването на 
околната среда, за осигуряване на обществен 
достъп до информация относно замърсителите, 
изпускани и пренасяни в рамките на и през 
населени райони, както и за ползване от пра­
вителствата при определяне на тенденциите, 
за показване на напредъка в намаляване на 
замърсяването, за контрол на изпълнението 
на някои международни споразумения, за 
определяне на приоритетите и оценка на по­
стигнатия напредък вследствие изпълнението 
на определени програми и политики,
Вярвайки, че регистрите за изпускане и 
пренос на замърсители могат да донесат значи­
телни ползи на промишлеността чрез подобрено 
управление на замърсителите,